De ce, în România, erorile medicale nu se raportează, ci se bagă sub preș. Pacient: Într-o săptămână m-am plimbat pe la toate spitalele
În spitalele din România, erorile medicale nu există. Și nu pentru că nu s-ar produce, ci pentru că nu sunt raportate. Deși bolnavii sunt constant victimele greșelilor medicale, țara noastră are un sistem în care pot fi înregistrate doar cazurile cu consecințe foarte grave. Însă și acestea, sunt raportate într-un număr mult mai mic comparativ cu realitatea. Medicii se ascund de frică, sistemul e îngropat în birocrație și nimeni nu vorbește despre adevărata problemă: orice eroare medicală trebuie raportată și analizată ca să nu mai fie repetată. Alte state au făcut din raportarea culpelor medicale o practică uzuală care vindecă sistemul. La „Pacient în România” vedem cum a transformat România acest subiect într-unul tabu.